6. ΝΟΜΟΘΕΤ. ΔΙΑΤΑΓΜΑ υπ’ αριθ. 2563 της 31 Αυγ./3 Σεπτ. 1953 Περί τρόπου συστάσεως Ελευθέρων Τελωνειακών Συγκροτημάτων ναυπηγήσεως και επισκευής πλοίων. Άρθρον μόνον.-«1.Δια Π.Δ/των εκδιδομένων προτάσει των Υπουργών Συντονισμού, Οικονομικών, Βιομηχανίας και Ενεργείας και Εμπορικής Ναυτιλίας, επιτρέπεται ο καθορισμός Ελευθέρων Τελωνειακών Συγκροτημάτων εις επιλιμενίους ή άλλους παραθαλασσίους χώρους και η εντός τούτων εγκατάστασις και λειτουργία ημεδαπών βιομηχανιών ναυπηγήσεως και επισκευής πλοίων, σκαφών και παντός πλωτού ναυπηγήματος, ως και εκτελέσεως άλλων μεταλλικών εργασιών οιασδήποτε φύσεως άνευ περιορισμού τινός, οίος διαλύσεως πλοίων, σκαφών και παντός πλωτού μέσου, κατασκευής, επισκευής και συναρμολογήσεως μηχανών, λεβήτων και μεταλλικών κατασκευών παντός είδους, ως και εξαρτημάτων αυτών. Δια των αυτών Π.Δ/των ορίζεται ο τρόπος της λειτουργίας των εγκαταστάσεων αυτών και τα της εποπτείας αυτών υπό των Τελωνειακών Αρχών, ως και πάσα εν γένει αναγκαία λεπτομέρεια. Αι εν ταις ζώναις ταύταις βιομηχανικαί εγκαταστάσεις, τελούσαι υπό τον έλεγχον και την εποπτείαν της οικείας Τελωνειακής Αρχής, θέλουσι λειτουργεί κατά τας διεπούσας το καθεστώς Ελευθέρων Τελωνειακών Συγκροτημάτων του άρθρ. 4 του Νόμ.436/1914 «περί δασμολογικής αφομοιώσεως των Νέων Χωρών» διατάξεις. 2.Τα χρησιμοποιούμενα εντός των χωρών των κατά την προηγουμένην παράγραφον Ελευθέρων Τελωνειακών Συγκροτημάτων ναυπηγήσεως και επισκευής πλοίων, διαλύσεως πλοίων, σκαφών και παντός πλωτού μέσου, μηχανήματα, εργαλεία και πάσης φύσεως υλικά προς επίτευξιν των εν τη προηγουμένη παραγράφω καθοριζομένων παραγωγικών σκοπών των βιομηχανιών αυτών, απαλλάσσονται πάσης επιβαρύνσεως υπέρ του Δημοσίου ή οιουδήποτε τρίτου, ως και των εισαγωγικών δασμών. 3.Τα εκ της εκτελέσεως πάσης φύσεως άλλων κατά την προηγουμένην παράγραφον μεταλλικών εργασιών εντός των Ελευθέρων Τελωνειακών Συγκροτημάτων παραγόμενα προϊόντα, εισαγόμενα εις την  Ελληνικήν  αγοράν, εξομοιούνται  προς  όμοια (Αντί για τη σελ. 371(α) Σελ. 371(β) Τεύχος 699-Σελ. 99 Ελεύθερα Τελωνειακά Συγκροτήματα 30.Δ.β.4-6 προϊόντα εισαγόμενα εκ του εξωτερικού και εφαρμόζονται επ’ αυτών αι εκάστοτε ισχύουσαι διατάξεις. Κατά την διάθεσιν των αυτών προϊόντων, εις την εγχώριον αγοράν προς μη δικαιουμένους μερικής ή ολικής ατελείας, επιβάλλεται το 50% του εκάστοτε ισχύοντος δασμού δι’ ομοειδή προϊόντα εισαγόμενα εκ της Ευρωπαϊκής Οικονομικής Κοινότητος (ΕΟΚ), της επιβαρύνσεως ταύτης περιλαμβανούσης και τους επί της πρώτης ύλης δασμούς. Το ως άνω ποσοστόν δεν δύναται εν πάση περιπτώσει να είναι κατώτερον του κατά περίπτωσιν καταβλητέου, αναλόγως της προελεύσεως της πρώτης ύλης, δασμού προσηυξημένου κατά ποσοστόν 10%. 4.Τα κατά την προηγουμένην παράγραφον προϊόντα δύνανται ωσαύτως να εξάγωνται, διαμετακομίζωνται ή αποταμιεύωνται, εφαρμοζομένων των οικείων διατάξεων του Νόμ. 1165/1918 «περί Τελωνειακού Κώδικος», ως εκάστοτε ισχύει. 5.Κατά τα υπό του Δημοσίου, των Δήμων, των Κοινοτήτων και υπό παντός ετέρου Νομικού Προσώπου Δημοσίου ή Ιδιωτικού Δικαίου, απολαμβάνοντος ολικής ή μερικής ατελείας δασμών εισαγωγής, ενεργουμένης προμηθείας, υποκειμένας εις τας διατάξεις του Νόμ. 3215/1955 «περί προτιμήσεως των προϊόντων της εγχωρίου βιομηχανίας και βιοτεχνίας», ως ούτος ετροποποιήθη μεταγενεστέρως  δια του Νόμ. 4484/1965 «περί προτιμήσεως των προϊόντων της Εγχωρίου Βιομηχανίας και Βιοτεχνίας και άλλων τινών διατάξεων», το προβλεπόμενον ποσοστόν εκ 35%, περιορίζεται εις 17,50% προκειμένου περί των ανωτέρω προϊόντων». Το άρθρο μόνο αντικαταστάθηκε ως άνω από το άρθρ. 13 Νόμ. 849/1978, τόμ. 13 σελ. 80,411. Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως. 